CELEX: 62013CN0135
Language: et
Date: 2013-03-18 00:00:00
Title: Kohtuasi C-135/13: Eelotsusetaotlus, mille on esitanud Kúria (Ungari) 18. märtsil 2013 — Szatmári Malom Kft versus Mezőgazdasági és Vidékfejlesztési Hivatal Központi Szerve

15.6.2013   
            
            
               ET
            
            
               Euroopa Liidu Teataja
            
            
               C 171/13
            
         Eelotsusetaotlus, mille on esitanud Kúria (Ungari) 18. märtsil 2013 — Szatmári Malom Kft versus Mezőgazdasági és Vidékfejlesztési Hivatal Központi Szerve
   (Kohtuasi C-135/13)
   2013/C 171/26
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Kaebuse esitaja: Szatmári Malom Kft
   
      Vastustaja: Mezőgazdasági és Vidékfejlesztési Hivatal Központi Szerve
   
      Eelotsuse küsimused
   
   
               1.
            
            
               Kas nõukogu määruse (EÜ) nr 1698/2005 artikli 26 lõike 1 punktis a toodud mõiste „põllumajandusettevõtte üldise tulemuslikkuse parandamine” hõlmab seda, kui ettevõtja soovib ilma olemasoleva tootmismahu suurendamiseta ja nähes ette vanade ettevõtete sulgemise, luua uue ettevõtte?
            
         
               2.
            
            
               Kas investeeringut, mida kaebaja kavatseb teha, võib tõlgendada nii, et see on investeering ettevõtte üldise tulemuslikkuse parandamiseks nõukogu määruse (EÜ) nr 1698/2005 (1) artikli 20 punkti b alapunkti iii ja artikli 28 lõike 1 punkti a tähenduses?
            
         
               3.
            
            
               Kas [põllumajanduse ja maaelu arengu ministeeriumi] määruse nr 47/2008. (IV. 17.) FVM § 6 lõige 3, milles veskitele nähakse toetuse andmine ette ainult olemasoleva tootmismahu moderniseerimiseks, on kooskõlas nõukogu määruse (EÜ) nr 1698/2005 artikli 28 lõike 1 punktiga a? Kas nõukogu määrus lubab siseriiklikul seadusandjal jätta teatavad arendused majanduslikel kaalutlustel toetusest ilma?
            
         
      (1)  Nõukogu 20. septembri 2005. aasta määrus (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, lk 1).